open-index/open-wikipedia-markdown huggingface dataset:
אל-בורע'ליה

**אל-בּוּרְע'לִיֶה** (בערבית: **البرغلية**, בתעתיק מדויק: **אלברע'ליה**) הוא כפר שיעי לבנוני בנפת צור במחוז דרום לבנון.

## מיקום וגאוגרפיה
הכפר שוכן במישור החוף הלבנוני, פחות מקילומטר מזרחית לים, כ-6 קילומטרים צפונית לעיר צור. כ-4 קילומטרים מזרחית לכפר נמצאים הכפרים בורג' רחאל ועבאסיה.

## שם המקום ואטימולוגיה
בעבר הייתה במקום חווה חקלאית קטנה בשם מֻחַיְלִיבּ. מקור השם הוא מהמילה מַחְלוּב (محلوب), שהיא צורת הקטנה של "חלב", או משהו שקשור לתהליך החליבה.

שם היישוב שונה ל"אל-בורע'ליה" על שם בעל החווה, סעיד ברע'ל (سعيد برغل), שהיה אדם חשוב באזור דמשק שבסוריה.

על פי סברה אחרת, המקום נקרא על שם בעל האדמות מחמוד ברע'ל (محمود برغل).

## היסטוריה
אחרי 1948 הגיעו ליישוב פליטים פלסטינים והתגוררו במחנה פליטים זמני. מאוחר יותר הם התיישבו בבתים ביישוב.

## דמוגרפיה
ב-1971 היו בכפר כ-500 תושבים. בשנת 1981 מספרם הוערך ב-2,332 נפש.

בשנת 2014 היו רשומים בכפר 2,457 תושבים.

## הערות שוליים

קטגוריה:מחוז דרום לבנון: יישובים
סכר לתיאן

ממוזער|מבט מסכר לתיאן
**סכר לָתִיָאן** (בפרסית: **سد لتيان**, תעתיק: סד לתיאן) הוא סכר משענות שנבנה על  כ-25 קילומטרים צפונית-מזרחית לטהראן.

הסכר יוצר את "אגם לתיאן" המשמש מאגר מים לאזור מטרופולין טהראן וכן מייצר חשמל. הפרויקט הוא חלק ממערכת של פרויקטים המספקים מים וחשמל לאזור זה.

## היסטוריה
סקרים ומחקרים לגבי הסכר החלו ב-1959. הסכר נבנה בין 1963–1967. הטורבינה הראשונה בתחנת הכוח של הסכר הופעלה ב-17 במרץ 1969 והשנייה ב-13 באפריל 1987.

## שם הסכר
עד המהפכה האיראנית נקרא הסכר: "סכר " שהייתה בתם הבכורה של השאה מוחמד רזא פהלווי ורעייתו השלישית פארה דיבה.

הסכר נקרא על שם הכפר לתיאן (لتیان) שהיה באזור שהוצף. תושביו מכרו את אדמותיהם לממשלה והתיישבו בעיר לווסאן השוכנת כ-10 קילומטרים, בקוו אווירי, מצפון מערב לסכר (כ-40 קילומטרים נסיעה על כביש העוקף את המאגר).

## מטרות הסכר
* יצירת מאגר מי שתייה לתושבי מטרופולין טהראן.
* הפקת אנרגיה הידרואלקטרית.

## נתונים ומאפיינים
### הסכר
* גובה הסכר: 107 מטר
* אורך הסכר: 450 מטר

### הפקת אנרגיה
* שתי טורבינות בהספק משותף של 45 מגהוואט
* הראשונה הופעלה ב-17 במרץ 1969 והשנייה ב-13 באפריל 1987.

### מאגר המים
* קיבולת: 95,000,000 מטרים מעוקבים.
* מסביב לאגם הוקמו אתרי נופש.

## קישורים חיצוניים

## הערות שוליים

לתיאן
קטגוריה:פרובינציית טהראן: מבנים
לתיאן
מרב בהט

**מרב בהט** היא יזמת הייטק, והיא בין המנהלות הבכירות היחידות בתחום הסייבר בישראל, בו נשים מהוות כ-13% בלבד מתפקידי הניהול הבכירים.

## ביוגרפיה
מרב בהט נולדה בבאר שבע, גדלה בבית דתי ולמדה בתיכון דתי לבנות. שירתה בצה"ל בחטיבת גבעתי, ולאחר מכן פנתה ללימודי הנדסת תעשייה וניהול בטכניון. היא בוגרת תואר שני במינהל עסקים מאוניברסיטת בן-גוריון בנגב בשיתוף עם אוניברסיטת בוסטון, וכן תוכנית מנהיגות ואסטרטגיה עסקית באוניברסיטת הרווארד.

בהט החלה את דרכה המקצועית בשנת 2001 בתפקידי ניהול מוצר בחברת סכמה (Schema). בשנת 2005 עברה לשמש כסגנית נשיא אסטרטגיה ושיווק בחברת קומברס, ובשנת 2008 שימשה כמנהלת מוצר ראשית (Chief of Product) בחברת פלאש נטוורקס. ב-2015 מונתה לסמנכ"לית מוצרים ואסטרטגיה ב-ThetaRay.

בשנת 2016 הצטרפה למיקרוסופט ישראל כמובילת האסטרטגיה המוצרית-עסקית של תחום אבטחת הענן, ומאוחר יותר מונתה למשנה למנכ"ל מרכז המו"פ של החברה.

בשנת 2021 ייסדה את חברת הסייבר Dazz, המתמקדת בזיהוי ותיקון פרצות אבטחה בסביבות ענן. החברה גייסה 60 מיליון דולר בתוך פחות משנה מאז הקמתה, ובסך הכל גייסה 110 מיליון דולר. בנובמבר 2024 חברת הסייבר Wiz, בראשות אסף רפפורט, רכשה את Dazz בסכום של כ-450 מיליון דולר.

בשנת 2026 זכתה באות אבירות מרכז פרס לשלום ולחדשנות, לנשים פורצות דרך ומעוררות השראה.

## קישורים חיצוניים

* 

## הערות שוליים

קטגוריה:יזמות ישראליות
קטגוריה:מנכ"ליות ישראליות
קטגוריה:עובדי מיקרוסופט
קטגוריה:בוגרות הטכניון - מכון טכנולוגי לישראל
קטגוריה:בוגרי הטכניון - מכון טכנולוגי לישראל: הנדסת תעשייה וניהול
קטגוריה:באר שבע: אישים
קטגוריה:ישראליות שנולדו במאה ה-20
קטגוריה:ישראלים שנולדו במאה ה-20
סכר טאלקאן

ממוזער|צילום מאגר טאלקאן בשקיעה.
**סכר טָאלקָאן** (בפרסית: **سد طالقان**) הוא סכר המייצר את מאגר המים טאלקאן שהוא אחד מחמשת מקורות המים העיקריים של מטרופולין טהראן. חלק מהמים מועבר לעיר .

הסכר מנוצל לייצור אנרגיה הידרואלקטרית.

## מיקום
הסכר נבנה על נהר , כ-140 קילומטרים צפונית מזרחית לטהראן, למרגלות הרי אלבורז, בפרובינציה אלבורז.

## היסטוריה
הסקרים ומחקרים הראשונים לקראת בניית סכר טאלקאן החלו בשנת 1969. והושלמו רק ב-2002, מועד תחילת העבודה. בניית הסכר הושלמה ב-2006.

## מטרות הסכר
* שליטה על זרימת המים בנהר שאהרוד.
* אספקת מים למטרופולין טהראן.
* אספקת מים לחקלאות.
* הפקת אנרגיה הידרואלקטרית.

## נתונים ומאפיינים
### הסכר<small></small>
* סוג סכר: סכר סוללה מחופה בסלעים בשיטת ריפראפ למניעת סחף.

### הפקת החשמל<sub></sub>
* יכולת ייצור החשמל של תחנת הכוח היא 17.8 מגהוואט.

### מאגר טאלקאן<sub></sub>
* קיבולת המאגר: 420 מיליון מטרים מעוקבים של מים.
* אורך המאגר: מעל 10 קילומטרים.
* סביב האגם הוקמו כמה מרכזי תיירות, ספורט ונופש.

## בעיות
* באוקטובר 2021 דֻווח שבשל היעדר משקעים במהלך השנים האחרונות, הסכר מכיל רק 210 מיליון מטרים מעוקבים של מים, דהיינו מחצית מהקיבולת שתוכננה (420 מיליון מטרים מעוקבים של מים).
* במחקר שנערך בשנת 2022 נמצא שהסכר שוקע בקצב ממוצע של 4 מ"מ בשנה.
## ראו גם

## הערות שוליים

טאלקאן
קטגוריה:אלבורז
שלישיית תבאי

[ממוזער|שמאל|220px|שלישיית תבאי המתוארת ב[מדינת האבו. משמאל לימין: אמון, מות וח'ונסו.]]
**שלישיית תבאי** או **טריאדת תבאי** היא שלישיית  אלים מצריים הפופולרית ביותר באזור תבאי, מצרים.

## השלישייה
הקבוצה כללה את אמון, בת זוגו מות ובנם ח'ונסו.

הן היו מועדפות על ידי השושלת השמונה-עשרה והעשרים וחמש. במתחם מקדש כרנכ העצום, האלים הללו היוו את מושאי הפולחן העיקריים. מקדשים אחרים קיימים גם ברחבי מצרים, כמו זה בדיר אל-הגר, קרוב לנווה המדבר דאח'לה. אמנחותפ הראשון, פרעה שבנה את כרנכ, תואר לעיתים קרובות בין האלים הללו.

## קישורים חיצוניים

## הערות שוליים

קטגוריה:תבאי (מצרים)
קטגוריה:אלים מצריים
LiveRamp

**לייב ראמפ אחזקות** (באנגלית: **LiveRamp Holdings**) היא חברה אמריקאית המתמחה בניתוח נתונים, המפתחת תוכנה כשירות (SaaS) לשיווק מותאם אישית.

נכון לשנת 2022, מעסיקה החברה כ־3,380 עובדים המועסקים בסניפי החברה בארצות הברית, אירופה, אוסטרליה ואסיה.

מטה החברה הראשי ממוקדם בסן פרנסיסקו, ארצות הברית.

## היסטוריה
החברה הוקמה בשנת 1969, תחת השם Demographics במטרה לספק פתרון לניהול משכורות ורשימות דיוור.

החברה הכריזה על מיתוג מחדש תחת השם Acxiom Corporation בשנת 1988.

בשנת 1997 רכשה את ספקית השירות הרפואי בקלי דמנט (Buckley Dement). בשנת 1998, רכשה את חברת מאי & ספה (May & Speh) תמורת סכום שלא פורסם.

בשנת 2003, נפרצו מערכות החברה ונגנבו ממנה כ-1.6 מיליארד רשומות.

בשנת 2010, רכשה חלק מחברת השיווק הברזילאית גודיגיטל (GoDigital).

בשנת 2012, בכתבה שהתפרסמה בעיתון הניו יורק טיימס דווח כי לחברה יש את מסד הנתונים המסחרי הגדול בעולם.

בשנת 2014, רכשה את חברת LiveRamp תמורת סכום של כ-310 מיליון דולר ובהמשך מיתגה את עצמה תחת השם החדש.

בשנת 2018, מכרה Acxiom את חטיבת שירותי הנתונים שלה לחברת Interpublic Group (IPG) והתמקדה לחלוטין בפעילות לייברמפ.

בשנת 2021, הכריזה החברה על שיתוף פעולה עם חברת קרפור במטרה לספק פתרונות לתחום הקמעונאי.

## קישורים חיצוניים

* 

* פרופיל מניית לייב-ראמפ אחזקות, באתר Investing
* פרופיל מניית לייב-ראמפ אחזקות, באתר גלובס פיננסי

## הערות שוליים

קטגוריה:חברות הנסחרות בבורסה לניירות ערך בניו יורק
סכר ג'ינפינג-1

**סכר גִ'ינְפִּינג-1** (בסינית מפושטת: **锦屏一级水电站**; בסינית מסורתית: **錦屏一級水電站**) הוא סכר קשת שנבנה על  בתחום  במחוז סצ'ואן, סין.

הסכר בגובה 305 מטרים והוא הגבוה ביותר בעולם.

## היסטוריה
התכנון לרתימת כוח זרימת המים של נהר יאלונג לייצור אנרגיה, החל כבר בשנות ה-60 של המאה ה-20. הקטע שנבחר הוא עיקוף שעושה הנהר באורך כ-150 קילומטרים ובמהלכו חוברו שתי נקודות ויצרו ערוץ הטיה באורך 16 קילומטרים ובו ירידה בגובה של 310 מטרים, שיוצרת הזדמנות לייצור אנרגיה הידרואלקטרית.

התכנון נעשה על ידי הגורמים האזוריים של סצ'ואן ושנגחאי יחד עם  וביולי 1965, הוקם מטה מיוחד לצורך המשך התכנון והקמת הפרויקט.

בעיקול תוכננו שני פרויקטים: סכר ג'ינפינג-1 ו, בהספק משותף של 8,400 מגהוואט.

ב-12 בנובמבר 2005 החלה הבנייה וב-30 בנובמבר 2012 הסכר שנבנה החל למלא את ייעודו וליצור את מאגר המים.

חשמל משתי הטורבינות הראשונות הופק באוגוסט 2013. המחולל השישי והאחרון הוזמן ב-15 ביולי 2014. וכל העבודות הושלמו עד 2015.

## מטרות הסכר

# ייצור אנרגיה הידרואלקטרית.
# שליטה על זרימת המים בערוץ הנהר למניעת שיטפונות הרסניים (הזרימה השנתית הממוצעת באתר הסכר היא 1200 מ"ק לשנייה).

## נתונים ומאפיינים
### הסכר
* סוג הסכר: סכר קשת כפולה.
* מבנה: בטון.
* גובה: בגובה 305 מטרים.
* אורך הסכר: 568.6 מטרים.
* רוחב רום הסכר: 16 מטרים.
* רוחב בסיס: 63 מטרים.
* נפח הסכר: 7.4 מיליון מטרים מעוקבים.

### מאגר המים
* גודל המאגר: 7.7 מיליארד מטרים מעוקבים מים (מתוכם 4.9 מיליארד לאחסון פעיל או שמיש).
* לצורך הפרויקט הועברו מבתיהם כ-7,500 תושבים.

### הפקת האנרגיה ההידרואלקטרית
* טורבינות: תחנת כוח עם שש טורבינות.
* סוג: .
* תפוקת טורבינה: 600 מגהוואט.
* תפוקת תחנת הכוח: 3,600 מגהוואט.

### תהליך הבניה
על פי דיווח בסין: תחנת הכוח ג'ינפינג-1 מוכרת בעולם כ"הקשה ביותר מבחינה טכנית, סביבת הבנייה המסוכנת ביותר, מתווה הבנייה הקשה ביותר וניהול הבנייה הקשה ביותר".

המים המוזרמים מתחנת הכוח ג'ינפיג 1 מופנים במורד הזרם ל, שם הוקמה תחנת כוח נוספת.

## קישורים חיצוניים
* צילום ונתונים על אודות הסכר (באנגלית)

## הערות שוליים

קטגוריה:סצ'ואן
קטגוריה:סין: סכרים
סברין האקר

**סברין האקר** (נולד ב-6 ביולי 1984) הוא מדען מחשבים שווייצרי, מייסד-שותף וה- CTO של דואולינגו, הפלטפורמה מהפופולריות ביותר בעולם ללימוד שפות.

## ביוגרפיה
האקר נולד וגדל בצוג ולמד ב־ETH ציריך. בראיון למגזין בשנת 2020, ציין האקר שלמשחקים היה תפקיד משמעותי בעניין שפיתח במדעי המחשב: "מה שבמקור משך אותי למחשבים היה משחקי וידאו והרצון לבנות משחקים משלי, ולהבין איך המשחקים האלה בנויים. הייתי קצת אובססיבי." 

הוא עבר לפיטסבורג כדי ללמוד באוניברסיטת קרנגי מלון, שם ייסד בשנת 2009, ביחד עם לואיס פון אהן את פלטפורמת דואולינגו ללימוד שפות.

את התואר BS, תואר ראשון במדעי המחשב, קיבל האקר בשנת 2006 מ־ETH ציריך ואת הדוקטורט מאוניברסיטת קרנגי מלון ב-2014.

## ייסוד דואולינגו
הכוונה הראשונית של האקר והמנחה שלו לתואר שני, לואיס פון אהן, הייתה לפתח אתר אינטרנט ללימוד שפה. הדבר תאם את השקפתם שידיעת שפה פותחת אפשרויות רבות בפני אנשים, והיא מפתח להצלחה. כך הפך תוצר הלוואי של לימודיו של האקר לאפליקציה שמשרתת מיליונים ברחבי העולם . המטרה שלהם הייתה להפוך את אותה אפליקציה לחינמית, כך שלכל אדם עם חיבור לאינטרנט, תהיה גישה אליה. הם השתמשו בלמידת מכונה כדי שאפליקציית דואולינגו תתאים אישית לכל משתמש, באמצעות הניסיון לנבא אילו מושגים לשוניים עומד המשתמש לשכוח.

האקר והמנחה שלו, לואיס פון אהן, ניסו גם למשוך את אלה שמעוניינים ללמוד וגם לעודד אותם לחזור לדואולינגו ללמידה. לשם כך הם נקטו בגישת המשחוק: למידה מהנה ושימור מוטיבציה גבוהה.

ואכן, מספר המשתמשים באפליקציה גדל עם השנים, ומחקר שנערך בשנת 2012 על ידי שתי אוניברסיטאות אמריקאיות הראה כי למידה של 34 שעות בדואולינגו היא שוות ערך ללמידת שפה במשך סמסטר מלא במכללה.

## קישורים חיצוניים

## הערות שוליים

קטגוריה:בוגרי אוניברסיטת קרנגי מלון
קטגוריה:שווייצרים שנולדו ב-1984
יומארי

**יומארי** (בנפאלית: **योमरी**) הוא מאכל מסורתי נפאלי מתוק, הנפוץ בעיקר בקרב הקהילות הנוואריות בנפאל.

המאכל מורכב מבצק אורז שאותו מעצבים כדמעה וממלאים בתערובת מתוקה המכונה "צ'אקו" (Chaku), העשויה ממולסה, קוקוס מגורד והל ומבשלים באידוי.

נהוג להגיש את היומארי באירועים חגיגיים ובעיקר בפסטיבל יומארי פונהי (Yomari Punhi), המתקיים בליל הירח המלא של חודש מרג'יטקה (Margashirsha) בלוח השנה הנפאלי.

על פי המסורת המקומית, יומארי נחשב לסמל של שפע וברכה בקהילת הניווארים.

## קישורים חיצוניים

* מתכון להכנת יומארי, באתר Newarirecipeshut

## הערות שוליים

קטגוריה:המטבח המרכז-אסייתי
קטגוריה:אוכל רחוב
קטגוריה:המטבח הנפאלי
קטגוריה:כופתאות
ואדי ג'ילו

**ואדי גִ'ילוּ** (בערבית: **وادي جيلو**) הוא כפר שיעי, לבנוני בנפת צור, מחוז דרום לבנון.

במהלך מלחמת חרבות ברזל תקף צבא ההגנה לישראל, מספר פעמים, מטרות בכפר ואדי ג'ילו ובסביבתו.

## מיקום וגאוגרפיה
הכפר שוכן בגובה 150 מטרים מעל פני הים, במרחק כ-12 קילומטרים, מזרחית, דרום מזרחית לעיר צור, כ-4 קילומטרים מערבית לג'וויא וכ-3 קילומטרים דרומית ליאנוח.

## דמוגרפיה
בשנת 2014 היו רשומים בכפר 627 בוגרים, בעלי זכות בחירה לפרלמנט הלבנוני. מעל 99% מהם שיעים.

## הערות שוליים

קטגוריה:מחוז דרום לבנון: יישובים
קטגוריה:לבנון: יישובים
הדייג (גתה)

ממוזער|איור מאת Erich Schutz (בסביבות 1920)

**"הדייג"** (בגרמנית: "**Der Fischer**") היא בלדה מאת גתה, שנכתבה בשנת 1779. בבלדה מתקיים דיאלוג פילוסופי בין דייג לבת ים, המפתה אותו להימלט מחיי האנוש ולהצטרף אל עולם המים, עולם של שלווה וטבעיות, שבו אין את הקשיים והסבל של החיים האנושיים.

## עלילה
הסיפור מתאר דייג יושב ליד מים סוערים. הוא יושב בשלווה, בוהה בחכתו וחש קרירות עמוקה בליבו. לפתע, המים גועשים והוא רואה אישה רטובה היוצאת החוצה. האישה פונה אליו בשירה ומדברת אליו בשאלות פילוסופיות, ומציעה לו לבחור בדרך החיים של דג קטן השוכן בקרקעית המים, חיים שקטים ונטולי דאגות.

היא שואלת אותו מדוע הוא מפתה את עצמו להישאר בעולם האנושי, מלא בשנאה ובחום המוות, ומזמינה אותו לחיים של שלווה טבעית, שבה אין מאבק ולא כאב. היא מציינת את היופי שבטבע – השמש, הירח, השמיים העמוקים – כל אלה שואבים אליו. המילים שלה מעוררות בו רצון להימצא במקום של שקט פנימי, שבו יוכל להיות חלק מהמרחבים הגדולים של הטבע, שכמו כן, החיים המושלמים הם תחת המים, בהם כל דבר נמצא במקומו וכולו נינוח ורגוע.

בסוף הבלדה, הדייג, שחש את הכמיהה והפיתוי המופיעים בדבריה, שוקע לתוך המים. בעודו חצי משוך על ידי בת הים, עד שהוא כבר לא נראה. הגלים הסוערים מרמזים על כך שהוא לא ישוב עוד, ומובילים אותו אל העולם שמציעה לו בת הים, שמשם לא ישוב עוד לעולם.

## תרגומו של עמנואל אולסבנגר מגרמנית
"הַיָּם גָּעַשׁ, הַגַּל הִכָּה,
שָׁם הַדַּיָג יָשַׁב;
הִבִּיט שָׁלֵו אֶל הַחַכָּה,
מַחְרִישׁ עַד קֹר־לֵבָב.

וּכְדֵי שִׁבְתֹּו, וּכְדֵי חֶרְדּוֹ,
פִּסְגַּת הַגַּל חֻצְּתָה,
מִשֶּׁצֶף מַיִם אֶל מוּלוֹ
עַלְמָה טְלוּלָה עָלְתָה.

זִמְּרָה אֵלָיו, דִּבְּרָה אֵלָיו:
"מָה אֶת־בָּנַי תָצוּד
בִּכְלִי אָדָם, בְּעָרְמֹותָיו,
בְּלַהַט־רוֹם לָמוּת?

מַה־טּוֹב לַדָּג, הוֹ לוּ תֵדַע,
שָׁם עַל קַרְקַע הַיָּם,
אָז בְּגַפְּךָ תֵּרֵד אַתָּה!
רַק שָׁם תַּבְרִיא, אָדָם!

הַאֵין הַחֶרֶס מִתְהַנֵּה,
אוֹ סַהַר בַּמְּצוּלוֹת,
וּבְנֶשֶׁם־גַּל בְּהוֹד־מִשְׁנֶה
מִשָּׁם לָרוֹם זוֹרְחוֹת?

הֲלֹא פִּתּוּךָ שְׁמֵי הַתְּהוֹם,
רְווּיֵי זִיו־תְּכֶלְתָּם?
לֹא תִסְחָבְךָ דְּמוּתְךָ הֲלוֹם
אֶל טַל נִצְחִי בַּיָּם!"

הַיָם גָּעַשׁ, הַגַּל הִכָּה,
אֶת כַּף־רַגְלָיו הִרְטִיב;
לִבּוֹ כָּמַהּ, לִבּוֹ נִשָּׂא
כִּלְחֵן רַעְיָה חָבִיב;
דִּבְּרָה אֵלָיו, זִמְּרָה אֵלָיו,
וְלֵב הָעֶלֶם גָּז;
הֶן־הִיא מָשְׁכָה, הֶן־הוּא עֻלַּף
וְלֹא נִרְאָה מֵאָז."

## הערות שוליים

קטגוריה:שירי המאה ה-18
קטגוריה:שירה גרמנית
קטגוריה:שירים על דייגים
קטגוריה:גתה
סכר נורק

**סכר נוּרֶק** (ברוסית: **Нурекская ГЭС**; בטג'יקית: **Нерӯгоҳи обии Норак**) הוא סכר סוללת עפר על  בטג'יקיסטן.

## מיקום
הסכר נבנה כ-60 קילומטרים דרומית מזרחית לעיר הבירה דושנבה.

## היסטוריה
[ימין|ממוזער| [טטרדרכמה של Euthydemus II (185–180 לפנה"ס), נמצא על גדות מאגר נורק.]]
סכר נורק נבנה על ידי ברית המועצות בין השנים 1961–1980. הטורבינה הראשונה הוזמנה ב-1972 והאחרונה ב-1979.

על פי ההערכות, כ-5,000 בני אדם יושבו מחדש מאזור ההצפה של המאגר.

בשנת 2018 עברה תחנת הכוח שיפוץ נרחב, להגדלת כושר הייצור, מניעת תקלות ושיפור הבטיחות.

## מטרות הסכר
* ייצור אנרגיה הידרואלקטרית.
* השקיית אדמות חקלאיות.

## נתונים ומאפיינם
### הסכר
* סוג: סכר סוללת עפר עם ליבה מרכזית של בטון היוצרת מחסום בלתי חדיר למים. ליבת הבטון היא בגובה 16 מטרים, מתחת לנהר, עד לסלע האם.
* גובה: 304 מטרים. בעת בנייתו הוא היה הסכר הגבוה ביותר בעולם, אך סכר ג'ינפינג-1 שהושלם ב-2013 גבוה ממנו.
* אורך הסכר בפסגה: 704 מטרים.
* נפח הסכר: 54 מיליון מטרים מעוקבים.

### ייצור חשמל
* הספק כולל: 3,015 מגהוואט.
* טורבינות: 9 טורבינות פרנסיס, כל אחת עם הספק של מעל 300 מגהוואט.
* נכון לתחילת 2024, הסכר מספק כ-70% מתצרוכת החשמל בטג'יקיסטן.

### מאגר המים
ימין|ממוזער| מאגר נורק
המאגר שנוצר על ידי סכר נורק, הוא מאגר המים הגדול ביותר בטג'יקיסטן.
* קיבולת: 10.5 קילומטר רבוע.
* אורך: מעל 70 קילומטרים.
* רוחב מרבי: 5 קילומטרים.
* שטח פנים: 98 קילומטרים רבועים.
* מים להשקיה חקלאית מועברים דרך מנהרה באורך 14 קילומטרים ומשקים כ-700 קילומטרים רבועים של קרקע חקלאית.

## קישורים חיצוניים

## הערות שוליים

קטגוריה:טג'יקיסטן: מבנים
נורק
מערוב

**מַעְר֫וּבּ** (בערבית: **معروب**) הוא כפר שיעי לבנוני בנפת צור, מחוז דרום לבנון.

## מיקום וגאוגרפיה
הכפר שוכן בגובה 280 מטרים מעל פני הים, כ-15 קילומטרים מזרחית לצור, בין הכפרים דיר קאנון א-נהר (ממערב) ודרדע'יא (ממזרח). מדרום לכפר שוכן הכפר באריש. שטח הכפר הוא 562 דונם, והוא מחולק לשני חלקים: הכפר העתיק, והחלק המודרני.

## אטימולוגיה
על פי החוקר אדוארד הנרי פאלמר שם הכפר מגיע משפע של מים. החוקר כתב שאינו יודע מה מקור השם כי לשורש השמי ע.ר.ב. יכולות להיות מספר משמעויות, כמו: "(א) ערבוב ומיזוג. (ב) חליפין. (ג) המישור והשטוח. (ד) טוב ויופי. (ה) משכון, הבטחה וחוזה. (ו) שקיעה. בנוסף, אפשר שמדובר בחיבור של שתי מילים, כמו 'בית ערוב', או מער + רוב. משמעות המילה הראשונה היא מערה, ומשמעות המילה השנייה היא שפע וגדלות."

## היסטוריה
בשנת 1875 ביקר בכפר ויקטור גרן וכתב: "כפר קטן בשם עין מערוב החייב את קיומו למעיין סמוך, הזורם אל הוואדי ומשקה עצי תאנה ורימון. ניתן להעריך את אוכלוסיית הכפר הזה ב-100 מתואלים שהתיישבו [על גבי] יישוב עתיק כי אני רואה פה ושם כמה אבנים מסותתות וכותרת קורינתית קטנה משיש לבן קיר של בית פרטי... נמצאו במקום".

בשנת 1881, משלחת של הקרן לחקר ארץ ישראל (SWP) תיאר את הכפר: "כפר בוץ ואבן, המיושב עם כ-200 מתאולים, בנוי על צלע גבעה, עם תאנים ואדמות חקלאיות מסביב. מים מבורות מים ומעיין".

## דמוגרפיה
בשנת 2014 היו רשומים בכפר 2,442 בעלי זכות בחירה לפרלמנט הלבנוני. מעל 99% מהם שיעים.

## הערות שוליים

קטגוריה:מחוז דרום לבנון: יישובים
וושינגטון ויטהורן

**וושינגטון קוראן ויטהורן** (באנגלית: **Washington Curran Whitthorne**; 19 באפריל 1825 – 21 בספטמבר 1891) היה עורך דין בטנסי, פוליטיקאי דמוקרטי ולוטננט גנרל בצבא הקונפדרציה. כיהן כחבר הסנאט של ארצות הברית מטעם מדינת טנסי וקודם לכן כחבר בית הנבחרים של ארצות הברית.

## ביוגרפיה
### ראשית חייו וקריירה
ויטהורן נולד ב-19 באפריל 1825 ליד פיטרסבורג, טנסי במחוז מרשל. יום אחד כשוויטהורן היה צעיר ג'יימס ק. פולק נשאר בבית משפחתו. פולק ראה כמה הוא מבריק ושאל, "מה אתה מתכוון לעשות מהילד הזה?" אביו ענה "אני הולך להפוך אותו לנשיא ארצות הברית". לאחר מכן אמר להם פולק לשלוח את הילד לקולומביה והוא יהפוך אותו לעורך דין. הוא למד באקדמיית קמפבל בלבנון, טנסי ולאחר מכן באיסט טנסי קולג' (השם שונה לאוניברסיטת טנסי) שם סיים את לימודיו ב-1843. לאחר מכן למד משפטים והתקבל ללשכת עורכי הדין בשנת 1845, כיהן בתפקידים ממשלתיים שונים, ועבד עבור ג'יימס ק. פולק עד שנכנס למשרד פרטי בשנת 1848 בקולומביה, טנסי. היו בבעלותו עבדים. ב-4 ביולי 1848 נשא ויטהורן לאישה את מתילדה ג'יין קמפבל, בת דודתו של פולק.

הוא נבחר לכהן בסנאט של מדינת טנסי מ-1855 עד 1858. ויטהורן נבחר לאחר מכן ליושב ראש בית הנבחרים של טנסי מ-1859 עד 1861.

### שירות במלחמת האזרחים
בשנת 1861 הוא מונה לשליש גנרל של טנסי עבור הקונפדרציה, וכיהן בתפקיד זה עד סוף מלחמת האזרחים. הוא גם שירת במטה של הגנרלים רוברט אנדרסון, מרקוס ג'וזף רייט, סמואל פ. קרטר וויליאם ג'יי הארדי.

### קריירה לאחר מכן
לאחר שלי נכנע באפומטוקס, ויטהורן הוחזק כשבוי מלחמה בקולומביה כדי להיות מוגן מפני תביעה פדרלית. הנשיא אנדרו ג'ונסון התערב, העניק לו חנינה נשיאותית והחזיר לו את זכויות האזרח. בשנת 1870, ויטהורן החל במסע בחירות לבית הנבחרים של ארצות הברית. הוא ניצח בבחירות וכיהן שש קדנציות רצופות בבית הנבחרים, ואף כיהן כיושב ראש ועדת בית הנבחרים לענייני הצי מ-1875 עד 1881.

עם התפטרותו של הסנאטור האוול ג'קסון, ויטהורן מונה לסנאט האמריקני על ידי מושל טנסי ויליאם ב. בייט ולאחר מכן נבחר לשארית הקדנציה על ידי האספה הכללית של טנסי, וכיהן בסנאט מ-16 באפריל 1886 עד 3 במרץ 1887. לאחר כהונתו בסנאט כיהן עוד שתי כהונות רצופות בבית הנבחרים של ארצות הברית, בין השנים 1887 ל-1891. לאחר כהונתו בבית הנבחרים חזר ויטהורן לקולומביה ומת שם מאוחר יותר ב-21 בספטמבר 1891. הוא נקבר בבית הקברות של רוז היל. בית הספר התיכון ויטהורן בקולומביה נקרא על שמו.

## קישורים חיצוניים

*
* 

קטגוריה:אמריקאים ילידי טנסי
קטגוריה:אמריקאים ממוצא אירי
קטגוריה:חברי בית הנבחרים של ארצות הברית מטנסי
קטגוריה:חברי בית הנבחרים של ארצות הברית מטעם המפלגה הדמוקרטית
קטגוריה:חברי הסנאט של ארצות הברית מטנסי
קטגוריה:סנאטורים חברי המפלגה הדמוקרטית
קטגוריה:אמריקאים שנולדו ב-1825
קטגוריה:אמריקאים שנפטרו ב-1891
בוב בראייר

**בוב בראייר** (באנגלית: **Bob Bryar**; 31 בדצמבר 1979 – 26 בנובמבר 2024) היה מתופף אמריקאי, שנודע בעיקר כחבר בלהקת הרוק My Chemical Romance בשנים 2004–2010. לצד הקריירה המוזיקלית שלו, פעל רבות למען הצלת כלבים ותרומות לארגונים למען בעלי חיים.

## ביוגרפיה
בראייר נולד בשיקגו, אילינוי, וגדל כשהוא מתעניין במוזיקה. הוא החל לנגן בתופים בגיל צעיר, והשתתף בהרכבי תזמורת ומוזיקת ג'אז בבית ספרו. אחד ממקורות ההשראה המרכזיים עבורו היה המתופף ניל פירט מלהקת ראש. לאחר סיום לימודיו התיכוניים, בראייר למד הנדסת קול באוניברסיטת פלורידה.

בשנת 2000 החל בראייר לעבוד כמהנדס סאונד בסיבובי הופעות של להקות רוק, ובהן דה יוזד ו-Thrice. במהלך העבודה על סיבוב הופעות עם להקת דה יוזד, פגש את חברי להקת My Chemical Romance והתיידד עמם.

בראייר הצטרף ללהקת My Chemical Romance בשנת 2004, זמן קצר לאחר שחרור האלבום השני של הלהקה, *[[Three Cheers for Sweet Revenge]]*. הוא החליף את המתופף הקודם, מאט פליסייר, והשתתף בהקלטות ובקליפים של הלהקה החל מתקופה זו.

במהלך צילומי הקליפ לשיר "Famous Last Words" מהאלבום *[[The Black Parade]]*, נפצע בראייר באופן קשה משריפה. הוא סבל מכוויות בדרגה שלישית בידיו וברגליו, והפציעה גרמה לביטול הופעות שתוכננו. לאחר מכן, פיתח בראייר זיהום חמור בידו, מה שהוביל לביטולים נוספים של הופעות.

ב-3 במרץ 2010 הודיעה הלהקה על עזיבתו של בראייר, בהחלטה שהוגדרה "כואבת לכל הצדדים". על אף עזיבתו, בראייר המשיך להיות מזוהה עם המוזיקה של הלהקה, ואף זכה לקרדיט כתיבה במספר שירים באלבום הרביעי של הלהקה, *[[Danger Days: The True Lives of the Fabulous Killjoys]]*. עזיבתו תוארה כקשה אך הדדית, והגיטריסט פרנק איירו כתב כי ההחלטה התקבלה בכובד ראש.

לאחר שעזב את הלהקה, בראייר המשיך לעבוד מאחורי הקלעים בהפקות מוזיקליות ובסיבובי הופעות של להקות אחרות. בשנת 2014 הודיע על פרישתו מהמוזיקה והפך לסוכן נדל"ן, אך ב-2015 חזר להראות עניין בתחום. בשנותיו האחרונות הקדיש את מרבית זמנו לפעילות למען בעלי חיים. הוא תרם רבות לארגוני הצלה של כלבים, ובין היתר, מכר חפצים אישיים כערכת התופים והחליפה שלבש בצילומי *The Black Parade*, כאשר כל ההכנסות הוקדשו למטרות צדקה.

בראייר נמצא מת בביתו בטנסי ב-26 בנובמבר 2024, בגיל 44. גופתו התגלתה במצב של ריקבון מתקדם, ונסיבות מותו אינן ברורות. לא נמצאו סימנים למעורבות פלילית.

## קישורים חיצוניים

## הערות שוליים

קטגוריה:אמריקאים ילידי אילינוי
קטגוריה:מתופפים אמריקאים
קטגוריה:פעילי זכויות בעלי חיים אמריקאים
קטגוריה:טכנאי קול אמריקאים
קטגוריה:בוגרי אוניברסיטת פלורידה
קטגוריה:חברי להקת My Chemical Romance
קטגוריה:שיקגו: אישים
קטגוריה:אמריקאים שנולדו ב-1979
קטגוריה:אמריקאים שנפטרו ב-2024
רונית איבגי

**רונית איבגי** (1949 – 8 באפריל 2016) הייתה שחקנית, מורה לתיאטרון ובמאית ישראלית, הייתה מוכרת בעיקר בשל השתתפותה בסדרה "החברים של נאור" בתפקיד חנה ציון, אמא של נאור ציון.

## ביוגרפיה
איבגי נולדה במרוקו והגיעה עם משפחתה למעברת מגדל העמק בגיל 4. היא אחותו הגדולה של השחקן משה איבגי ודודתה של הזמרת והשחקנית דאנה איבגי. איבגי ייסדה את "קבוצת התיאטרון המרוקאי" המעלה בישראל הצגות קלאסיות.

## קריירה
### כשחקנית

ב-2003 הופיע בסדרת הדרמה של ערוץ 10 "מעורב ירושלמי" בתפקיד מזל חדד.

בשנים 2006–2011 זכתה לחשיפה משמעותית כשהשתתפה בשלוש העונות של הסדרה הקומית של ערוץ 10 "החברים של נאור" בתפקיד חנה ציון אמא של נאור ציון.

ב-2014 שיחקה בסרט "החלון" בתור רונית.

ב-2016 שיחקה בסרט "ישמח חתני" בתור גאולה.

השתתפה בהצגה "לשירין דלהבל".

השתתפה בפרסומת "דוד הכי טוב" לצד אחיה משה איבגי.

### כבמאית

איבגי ביימה את ההצגה הראשונה שנעשתה בישראל בשפה המרוקאית "אל מיזיריה" (הקמצן ע"פ מולייר), ובהמשך גם את "משרתם של שני אדונים" בשפה המרוקאית.

בשנת 2004, במסגרת פסטיבל אשה שהתקיים בתיאטרון חולון, התקיימה מחווה מיוחדת לפועלה של איבגי. הועלתה ההצגה בבימויה "משרתם של שני אדונים" מאת גולדוני, בשפה המרוקאית, והוענק לה מקום של כבוד ב"ספר הזהב" של יהדות מרוקו.

## חיים אישיים
איבגי נפטרה ב-8 באפריל 2016 בגיל 67 ונקברה בבית העלמין במגדל העמק.

## קישורים חיצוניים

## הערות שוליים

קטגוריה:שחקניות ישראליות
קטגוריה:שחקנים ישראלים
קטגוריה:ישראלים ילידי מרוקו
קטגוריה:ישראליות ילידות מרוקו
קטגוריה:במאיות תיאטרון ישראליות
קטגוריה:מגדל העמק: אישים
קטגוריה:ישראלים שנולדו ב-1949
קטגוריה:ישראליות שנולדו ב-1949
קטגוריה:ישראלים שנפטרו ב-2016
קטגוריה:ישראליות שנפטרו ב-2016
וואן פיס: הרפתקה במבוי הסתום

**וואן פיס: הרפתקה במבוי הסתום** (ביפנית: **ワンピース ザ ムービー デッドエンドのぼうけん**) הוא סרט אקשן-הרפתקאות-פנטזיה בסגנון אנימה משנת 2003, אשר מבוסס על סדרת המאנגה והאנימה הפופולרית של אייצ'ירו אודה "וואן פיס". הסרט בוים על ידי קונוסוקה אודה והופק על ידי טואי אנימציה. זהו הסרט העלילתי הרביעי בסדרת סרטי וואן פיס.

הקרנת הבכורה של הסרט התקיימה ביפן ב-3 במרץ 2003 והוא גרף בסך הכל מעל ל-2 מיליארד ין ביפן.

חברת Shueisha הפיקה עיבוד מאנגה על בסיס הסרט אשר יצא לשווקים בשני כרכים ב-3 באוקטובר 2003.

## תקציר העלילה
צוות שודדי כובעי הקש מבקרים בעיירת נמל שוקקת חיים בה הולך להתקיים מרוץ פיראטים סודי כאשר בסופו יוענק פרס כספי עצום לזוכה בתחרות. בעקבות כך הצוות מחליט להצטרף למירוץ, למרות שמשתתפים בו פיראטים רבים כמו הפיראט גספרדה הידוע לשמצה.

## מדבבים

## הפקה
הסרט הופק על ידי אולפני טואי אנימציה. הסרט בוים על ידי קונוסוקה אודה.

## קישורים חיצוניים
* האתר הרשמי של טואי אנימציה (ביפנית)

## הערות שוליים

קטגוריה:סרטי 2003
קטגוריה:סרטי אנימה מ-2003
קטגוריה:וואן פיס: סרטים
קטגוריה:סרטים מבוססי סדרות טלוויזיה
קטגוריה:סרטים על איילים
קטגוריה:טואי אנימציה: סרטים
תומאס קלייבורן (1749–1812)

**תומאס קלייבורן** (באנגלית: **Thomas Claiborne**; 1 בפברואר 1749 – 1812) היה בעל מטעים ופוליטיקאי אמריקאי, אשר ייצג את וירג'יניה בבית הנבחרים של ארצות הברית בין השנים 1793 ל-1799 ובין 1801 ל-1805.

## ביוגרפיה
קלייבורן נולד ב-1 בפברואר 1749 במחוז ברונסוויק שבמושבת וירג'יניה, והיה בנם של קולונל אוגוסטין ומרי (הרברט) קלייבורן. הוא היה הדור החמישי למשפחתו באמריקה, צאצא של ויליאם קלייבורן שהתיישב בווירג'יניה ב-1621. הוא אביהם של ג'ון קלייבורן ותומאס קלייבורן, דודם של נתנאל הרברט קלייבורן וויליאם צ'ארלס קול קלייבורן, דוד רבא של ג'ון פרנסיס האמטרמק קלייבורן, והדוד-רבא-רבא-רבא של קורין קלייבורן בוגס. היו בבעלותו עבדים.

קלייבורן היה חבר בבית הנציגים של המדינה (1783–1788), שימש כקולונל בפיקוד על המיליציה של מחוז ברונסוויק ב-1789, שריף של מחוז ברונסוויק (1789–1792), וחבר בסנאט של המדינה (1790–1792). הוא נבחר לקונגרס השלישי ונבחר מחדש כדמוקרטי-רפובליקני לקונגרסים הרביעי והחמישי. ניסיונו להיבחר מחדש ב-1798 לא צלח, אך הוא נבחר שוב כדמוקרטי-רפובליקני לקונגרסים השביעי והשמיני. הוא מת באחוזתו במחוז ברונסוויק ב-1812.

## קישורים חיצוניים

*
* 

## הערות שוליים

קטגוריה:אמריקאים ילידי וירג'יניה
קטגוריה:אמריקאים ממוצא אנגלי
קטגוריה:חברי בית הנבחרים של ארצות הברית מווירג'יניה
קטגוריה:חברי בית הנבחרים של ארצות הברית מטעם המפלגה הדמוקרטית-רפובליקנית
קטגוריה:אמריקאים שנולדו ב-1749
קטגוריה:אמריקאים שנפטרו ב-1812
וואן פיס: הברון אומאטסורי והאי הסודי

**וואן פיס: הברון אומאטסורי והאי הסודי** (ביפנית: **ワンピース ザ ムービー オマツリだんしゃくとひみつのしま**) הוא סרט אקשן-הרפתקאות-פנטזיה בסגנון אנימה משנת 2005, אשר מבוסס על סדרת המאנגה והאנימה הפופולרית של אייצ'ירו אודה "וואן פיס". הסרט בוים על ידי מאמורו הוסודה והופק על ידי טואי אנימציה. זהו הסרט העלילתי השישי בסדרת סרטי וואן פיס.

הקרנת הבכורה של הסרט התקיימה ביפן ב-5 במרץ 2005 והוא גרף בסך הכל מעל ל-1.2 מיליארד ין בקופות ביפן. מהדורת DVD של הסרט יצא לשווקים ב-21 ביולי 2005.

על בסיס הסרט נוצר רומן בן 228 עמודים אשר יצא לשווקים ביפן ב-14 במרץ 2005.

## תקציר העלילה
צוות שודדי כובעי הקש מוזמנים לביקור באי סודי ומסתורי בו הברון אומאטסורי מאלץ את חברי הצוות לעבור שלושה מבחנים מאתגרים שונים.

## מדבבים

## הפקה
הסרט הופק על ידי אולפני טואי אנימציה. הסרט בוים על ידי הבמאי היפני מאמורו הוסודה אשר ידוע במיוחד כבמאי של סרט האנימה "הנערה שקפצה בזמן".

## קישורים חיצוניים

## הערות שוליים

קטגוריה:סרטי מאמורו הוסודה
קטגוריה:טואי אנימציה: סרטים
קטגוריה:סרטי 2005
קטגוריה:סרטי אנימה
קטגוריה:וואן פיס: סרטים
קטגוריה:סרטי אנימה מ-2005
שחק שפירא

**שחק שפירא** (נולד ב-1 באפריל 1988) הוא אמן ופעיל חברתי ישראלי–גרמני. שפירא עוסק בסטנדאפ וכתיבה. הוא מרבה לבקר את יחסה של החברה הגרמנית היום לזיכרון השואה.

## ביוגרפיה
שפירא הוא נכדו של עמיצור שפירא, מאמנה האישי של אסתר רוט-שחמורוב, שנרצח בטבח הספורטאים באולימפיאדת מינכן שאירע בשנת 1972. סבו השני ניצול מגטו ורשה. נולד בפתח תקווה ובגיל 14 עבר עם אימו להתגורר בלאוכה, עיר שבה אחוז גבוה של תומכי ימין קיצוני גרמני ובגיל 20 עבר להתגורר בברלין.

בערב ראש השנה האזרחית ב-2014 הותקף בתחנת הרכבת התחתית של ברלין על ידי גרמנים דוברי ערבית לאחר שביקש מהם לחדול מלשיר שירים אנטישמיים.

## קריירה
בשנת 2016 פרסם ספר אוטוביוגרפי בשם "*Das wird man ja wohl noch schreiben dürfen!: Wie ich der deutscheste Jude*" (בעברית: "כך היה: איך הפכתי ליהודי הכי גרמני בעולם"). הספר הופיע ברשימת רבי המכר של הדר שפיגל.

בתחילת שנת 2017 העלה שפירא פרויקט מקוון בשם "Yolocaust" בו הוא לקח תמונות שהועלו לרשת מאנדרטת השואה בברלין והדביק אותן על רקע תמונות ממחנות ריכוז והשמדה, על מנת להציג את הניגוד החד שקיים בין האנדרטה ובין הזכרונות שהיא מייצגת. בתמונות שהוריד מרשתות חברתיות דוגמת פייסבוק, אינסטגרם וטוויטר נראים אנשים קופצים, שרים ואף עושים יוגה על האנדרטה.

באוגוסט 2017 ריסס 30 כתובות גרפיטי סביב מטה הרשת החברתית טוויטר בהמבורג. הכתובות היו ציטוטים של ציוצים עם תכנים הומופוביים, איסלמופוביים, אנשטישמיים וגזעניים. לדבריו הוא נקט בפעולה לאחר שדיווח לרשת על למעלה מ-300 ציוצים לא הולמים, שלא הוסרו מהרשת. את הפרוויקט צילם והעלה כסרטון ליוטיוב תחת השם HeyTwitter#.

זמן קצר לאחר מכן חדר לדפי פייסבוק שונים השייכים למפלגת "אלטרנטיבה לגרמניה" ושינה את שמותיהם ואת התכנים המופיעים בהם. בין היתר שינה את שם הדף "אהבת המולדת" ל"אהבת חומוס"

בשנת 2019 עלתה לאוויר תוכנית אירוח בהנחייתו בערוץ ZDFneo בשם "Shapira Shapira". התוכנית שודרה במשך 2 עונות וזכתה לרייטינג של כ-300,000 צופים לפרק.

## קישורים חיצוניים

* 

* הישראלי הכי מפורסם בגרמניה שאתם כנראה לא מכירים, שפיצקאסט - הפודקאסט של שפיץ, מגזין עברי בברלין.

## הערות שוליים

קטגוריה:ישראלים שנולדו ב-1988
קטגוריה:גרמנים שנולדו ב-1988
קטגוריה:סטנדאפיסטים יהודים
וואן פיס: נסיכת המדבר והפיראטים - ההרפתקה באלאבאסטה

**וואן פיס: נסיכת המדבר והפיראטים - ההרפתקה באלאבאסטה** (ביפנית: **ワンピース エピソードオブアラバスタ さばくのおうじょとかいぞくたち**)  הוא סרט אקשן-הרפתקאות-פנטזיה בסגנון אנימה משנת 2007, אשר מבוסס על סדרת המאנגה והאנימה הפופולרית של אייצ'ירו אודה "וואן פיס". הסרט בוים על ידי טקהירו אימאמורה והופק על ידי טואי אנימציה. זהו הסרט העלילתי השביעי בסדרת סרטי וואן פיס. הסרט עוסק באירועים של ארק אלאבאסטה אשר הוא אחד מהחלקים הפופולריים ביותר בסדרת המאנגה וואן פיס. 

הקרנת הבכורה של הסרט התקיימה ביפן ב-3 במרץ 2007. גרסה של הסרט עם דיבוב לאנגלית יצאה במקור ל-DVD באמריקה הצפונית ב-19 בפברואר 2008 ולבלו-ריי ב-27 בינואר 2009.

## תקציר העלילה
צוות כובעי הקש נוסעים לאי המדבר ומנסים למגר מהפכה נגד הנסיכה ויוי נפרטארי ולהביס את מר קרוקודייל.

## מדבבים

## הפקה
הסרט בוים על ידי טקהירו אימאמורה, אשר ביים בעבר סרטים אחרים בזיכיון וואן פיס, והופק על ידי אולפני טואי אנימציה. התסריט לסרט נכתב על ידי יושיוקי סוגה. בניגוד לסרטים האחרים בזיכיון, אשר מתמקדים בסיפורים מקוריים, סרט זה הוא עיבוד קולנועי לכל ארק אלאבאסטה בסדרת המאנגה וואן פיס. הסרט מכיל גם פרטים רבים וסצנות רבות שלא נכללו בעיבוד סדרת האנימה של ארק אלאבאסטה.

את המוזיקה לסרט הלחין קוהיי טנאקה.

## עיבודים נוספים
חברת Shueisha הפיקה הן מאנגה והן רומן שהתבססו על עלילת הסרט. עיבוד המאנגה יצא במקור לשווקים ב-4 במרץ 2007 ועיבוד הרומן יצא במקור לשווקים ב-7 במרץ 2007.

## פסקול
פסקול הסרט הולחן על ידי קוהיי טנקה, שירו המאגוצ'י, יאסונורי איוואסאקי, מינור מארו, וקזוהיקו סוואגוצ'י. שיר הנושא של הסרט "Compass" נכתב ובוצע על ידי אי קוואשימה. עבור המהדורה האנגלית של הסרט בוצעה גרסה מחודשת של השיר "Compass" בשפה האנגלית.

## קישורים חיצוניים
* האתר הרשמי של Toei Animation (ביפנית)

## הערות שוליים

קטגוריה:טואי אנימציה: סרטים
קטגוריה:סרטי 2007
קטגוריה:סרטי אנימה מ-2007
קטגוריה:סרטי אנימה
קטגוריה:וואן פיס: סרטים
בית הקברות היהודי בדמשק

**בית הקברות היהודי בדמשק** הוא בית הקברות של יהדות דמשק שבסוריה.

## היסטוריה
יהודים מדמשק וסביבתה נקברו בבית הקברות במשך מאות רבות של שנים ("קברים בני קרוב לאלף שנה ויש אומרים אפילו יותר"), והידוע שבהם הוא רבי חיים ויטאל, שנקבר במקום עם פטירתו בל' ניסן ה'ש"ף (1620). יש הטוענים שנקבר שם על מנת לבטל את כוחה הרוחני של כנסייה סמוכה, שאכן אינה קיימת היום. בית הקברות כלל חלקת רבנים המכונה "מדרש" או "בית מדרש", או "רבים", ובה נקברו, בין היתר: ר' יאשיהו בן יוסף פינטו (נפטר בשנת ת"ח-1648), הרב עזרא הכהן מסלתון טראב (תר"פ-1920), רבי יעקב הררי אלנעם (תרצ"ז-1937) והרב נסים נדבו הכהן (תשל"ב-1972). יש מי שכתב שגם ר' ישראל נג'ארה נקבר בדמשק, אך נראה שמדובר בהחלפה עם חכם אחר ממשפחת נג'ארה שנקבר שם.

בית הקברות חולק לחלקות נפרדות למוסתערבים ולספרדים, וכנראה כלל גם חלקה קראית.

בשנים תרע"ז–תרע"ח (1917–1918), נקברו בבית הקברות שמונה יהודיים שנתפסו על ידי השלטונות העות'מאניים באשמת עריקות מהצבא העות'מאני, והוגלו לדמשק ונפטרו בה.

עם הקמתו של נמל התעופה הבין-לאומי דמשק, בסוף שנות ה-60 של המאה ה-20, החריבו השלטונות הסוריים חלק גדול מבית הקברות לצורך סלילת כביש בין דמשק לנמל התעופה. בעקבות הקטנת שטח בית הקברות, נוצר בו דוחק רב, עד כדי כך שתוארה קבורה של נפטרים על גבי מצבות של נפטרים אחרים.

### קבר רבי חיים ויטאל
יש הטוענים כי הרב חיים פינטו, רב הערים קריית מלאכי ואשדוד, העלה בחשאי את עצמותיו של ר' חיים ויטאל לישראל, וקיים לו קבורה משנית בקריית מלאכי, לצד צדיקים נוספים שנקברו שם, ויש המכנים את המקום "אוהל ארבעת הצדיקים". הרב פינטו עצמו לא אמר זאת במפורש, ויש המערערים על כך. בשנים האחרונות נעשה הקבר בקריית מלאכי מקום עלייה לרגל, ונערכת בו הילולה ביום פטירת ר' חיים ויטאל בהשתתפות הרב פינטו.

באפריל 2025 אלמונים פרצו לבית הקברות היהודי בדמשק, שברו את השער הראשי וחדרו למתחם הקבר, וחפרו בור סמוך לקבר בניסיון למצוא שרידים. הקהילה היהודית בדמשק עדכנה את השלטונות, שהבטיחו לחקור את האירוע. איחוד הרבנים במדינות האסלאם גינה את חילול הקבר והביע חשש כי מדובר בניסיון להעביר את עצמות ויטאל לישראל.

## הערות שוליים

קטגוריה:דמשק: היסטוריה
קטגוריה:אסיה: בתי קברות יהודיים
קטגוריה:יהדות סוריה
קטגוריה:דמשק: מבנים
קטגוריה:קריית מלאכי: מבנים
רג'ינלד דוהרטי

**רג'ינלד דוהרטי** (באנגלית: **Reginald "Reggie" or "R. F." Frank Doherty**;  14 באוקטובר 1872 – 29 בדצמבר 1910) היה  טניסאי בריטי. הוא זכה 4 פעמים באליפות וימבלדון בתחרות גברים ו-8 פעמים בתחרות זוגות. באליפות ארצות הברית הפתוחה בטניס הוא פעמיים זכה בתחרויות זוגות. במשחקים האולימפיים הוא זכה ב-3 מדליות זהב ובמדליית ארד.

## ביוגרפיה
רג'ינלד דוהרטי נולד בוימבלדון בשנת 1872. אחיו הצעיר לורנס דוהרטי היה טניסאי בולט ובמשחקי זוגות הם שיחקו יחד.

דוהרטי החל לשחק טניס בגיל צעיר בהמלצת אביו. בגיל 14 הוא ניצח בתחרות לילדים. הוא למד באוניברסיטת קיימברידג' והיה חלק של נבחרתה.

## תחרויות גרנאד סלאם
רג'ינלד דוהרטי שיחק לראשונה באליפות וימבלדון בשנת 1894 והודח בסיבוב הראשון של תחרות הגברים. בשנת 1897 הוא ניצח בתחרות יחידים ובהמשך עשה זאת עוד 3 פעמים ברציפות. בתחרויות זוגות גברים רג'ינלד דוהרטי זכה 8 פעמים (כולם עם אחיו לורנס דוהרטי).

באליפות ארצות הברית הפתוחה בטניס של שנת 1902 דוהרטי הפסיד המשחק על התואר. ביחד עם אחיו הוא ניצח בתחרות זוגות גברים בשנים 1902 ו-1903.

דוהרטי שיחק ב-3 משחקים אולימפיים. ב-1900 הוא זכה במדליית ארד בתחרות גברים ובמדליות זהב במשחקי זוגות גברים עם אחיו לורנס דוהרטי ובתחרות זוגות מעורבים עם שרלוט קופר. ב-1908 הוא זכה במדליית זהב במשחקי זוגות גברים עם אחיו לורנס דוהרטי 

דוהרטי היה חבר נבחרת במשחקי גביע דייוויס בשנים 1902–1906 ועם הנבחרת הוא זכה בתואר בשנים 1904–1906.

רג'ינלד דוהרטי נפטר בשנת 1910 ממחלה.

## הישגים

## קישורים חיצוניים

* 
* 

קטגוריה:טניסאים בריטים
קטגוריה:טניסאים זוכי אליפות וימבלדון
קטגוריה:טניסאים זוכי אליפות ארצות הברית הפתוחה בטניס
קטגוריה:אלופים אולימפיים מבריטניה
קטגוריה:משתתפי אולימפיאדת פריז (1900)
קטגוריה:משתתפי אולימפיאדת לונדון (1908)
קטגוריה:בריטים שנולדו ב-1872
קטגוריה:בריטים שנפטרו ב-1910
קטגוריה:טניסאים אולימפיים בריטים
ביל מקגינלי

**וויליאם מקגינלי** (באנגלית: **William McGinley**) הוא מזכיר הקבינט של הבית הלבן לשעבר בממשלו הראשון של נשיא ארצות הברית דונלד טראמפ. הוא עורך דין אמריקאי ושותף לשעבר במשרד עורכי הדין ג'ונס דיי, שם ייצג נושאי משרה פדרליים, מועמדים וארגונים לאומיים בנושאי מימון קמפיינים, אתיקה ועניינים פוליטיים אחרים.

## ביוגרפיה
מקגינלי למד היסטוריה לתואר ראשון באוניברסיטת קליפורניה בלוס אנג'לס ולתואר שני באוניברסיטת מדינת קליפורניה בלונג ביץ'. בשנת 1997 הוא קיבל תואר דוקטור למשפט (JD) מבית הספר למשפט באוניברסיטת ג'ורג' וושינגטון. לאחר לימודי המשפטים שימש מקגינלי כסגן היועץ המשפטי של הוועדה הרפובליקנית הלאומית (RNC) והיה יועץ לוועדת החוקה של ה-RNC. בנוסף, שימש כיועץ לוועדה הרפובליקנית הלאומית לבחירת מועמדים לסנאט.

מקגינלי עבד במשרד עורכי הדין פאטון בוגס, שם הפך לשותף ויו"ר משותף של קבוצת העיסוק בדיני בחירות, ולאחר מכן עבר כשותף למשרד עורכי הדין ג'ונס דיי.

בשנת 2012 שימש כיועץ של הוועדה לקביעת הכללים של מפגש הוועידה הרפובליקנית הלאומית באותה שנה.

באפריל 2016 הצטרף לצוות הקמפיין הנשיאותי של דונלד טראמפ. לאחר ניצחונו של טראמפ מונה ב-20 בינואר 2017 למזכיר הקבינט בבית הלבן. הוא התפטר ביולי 2019, ולאחר מכן הצטרף ל"קבוצת ווגל".

בנובמבר 2024, לאחר בחירתו של טראמפ לכהונה שנייה, מונה מקגינלי ליועץ לנשיא. כעבור חודש עבר למחלקה ליעילות הממשל בראשותו של אילון מאסק, אך בינואר 2025 עזב אותה לטובת השוק הפרטי.

## הערות שוליים

קטגוריה:נשיאות דונלד טראמפ הראשונה: אישים
קטגוריה:עורכי דין אמריקאים
קטגוריה:בוגרי אוניברסיטת מדינת קליפורניה בלונג ביץ'
קטגוריה:בוגרי אוניברסיטת קליפורניה בלוס אנג'לס
קטגוריה:נשיאות דונלד טראמפ השנייה: אישים
האטום ואני

**האטום ואני** הוא תוכנית טלוויזיה תיעודית ישראלית משנת 2024 העוסקת בדמותו של בנימין בלומברג, איש קהילת המודיעין הישראלית: קצין הביטחון של משרד הביטחון, מייסד הלשכה לקשרי מדע וממובילי תוכנית הגרעין הישראלית. פרק הבכורה (מתוך שלושה) שודר ב-30 בנובמבר 2024. יוצרת הסדרה היא שני חזיזה.

בסדרה משובצים ראיונות שנערכו עם ראש המוסד למודיעין ולתפקידים מיוחדים אפרים הלוי, פרופסור עוזי אבן, אבנר ברנע וההיסטוריונים פרופסור מירון מדזיני, הפרופסור מיכאל בר-זוהר ודוקטור אור רבינוביץ, מומחית לתפוצה גרעינית.

## קישורים חיצוניים

* 
* 
* 
* 
*   שני חזיזה, "האטום ואני, בנימין בלומברג", סדרת טלוויזיה בערוץ כאן 11 | פרק א' | פרק ב' | פרק ג' | דצמבר 2024

קטגוריה:סדרות טלוויזיה תיעודיות ישראליות
קטגוריה:סדרות טלוויזיה ישראליות שעלו לשידור בשנת 2024
קטגוריה:כאן 11: תוכניות וסדרות
קטגוריה:תוכנית הגרעין של ישראל
קטגוריה:קהילת המודיעין הישראלית בתרבות ובאמנות
ג'ספר ג'פרס

**ג'ספר ג'פרס השלישי** (באנגלית: **Jasper Jeffers III**) הוא קצין בדרגת מייג'ור גנרל בצבא ארצות הברית המכהן כמפקד מפקדת המבצעים המיוחדים בפיקוד מרכז של ארצות הברית.

## ביוגרפיה
ג'פרס גדל בריפלמיד שבווירג'יניה. הוא התגייס לצבא ארצות הברית ב-1996 לאחר לימודיו בווירג'יניה טק. הוא שירת כקצין חי"ר בדיוויזיה ההררית העשירית ולאחר שעבר מיונים לריינג'רס שירת כמפקד מחלקה וסגן מפקד פלוגה בגדוד הראשון של רגימנט הריינג'רס ה-75. שירת כמפקד פלוגה בגדוד הראשון של רגימנט החי"ר החמישי וכמפקד פלוגה בגדוד השני של רגימנט הריינג'רס ה-75.

לאחר לימודים במכללת הפיקוד והמטה הכללי של צבא ארצות הברית מילא תפקידי פיקוד ומטה בפיקוד המבצעים המיוחדים של הצבא ובפיקוד המבצעים המיוחדים המשולבים.

ב-2017 מונה למפקד צוות הקרב החטיבתי הראשון בדיוויזיית החי"ר השנייה וכן שימש עוזר למפקד הכוח הרב-לאומי באפגניסטן. ב-2018 מונה למפקד כוח דלתא ובמהלך תקופתו הוביל את מבצע קיילה מולר. ביולי 2021 מונה לסגן מפקד לתמרון של הדיוויזיה השלישית. ביוני 2022 מונה לסגן לענייני מבצעים מיוחדים ומלחמה בטרור של מנהל מטה המטות המשולבים.

ביוני 2024 קודם לדרגת מייג'ור גנרל ומונה למפקד מפקדת המבצעים המיוחדים בפיקוד מרכז של ארצות הברית. בנובמבר אותה שנה קיבל מינוי גם כיושב ראש הצבאי של מנגנון הפיקוח על הסכם הפסקת אש בין ישראל ללבנון. בינואר 2026 מונה למפקד כוח הייצוב הבינלאומי לרצועת עזה.

לאורך שירותו השתתף ג'פרס בפעילות מבצעית במלחמת עיראק, מלחמת אפגניסטן ובמבצע נחישות טבועה בסוריה ובעיראק.

ג'פרס בעל תואר ראשון במדע המדינה וממשל מווירג'יניה טק, בעל תואר שני בלימודי ביטחון מאוניברסיטת ובסטר (2007) ובוגר התוכנית ללימודי לוחמה בטרור מאוניברסיטת דיוק (2016). נשוי ואב לשלושה.

## קישורים חיצוניים

*ביוגרפיה באתר פיקוד המבצעים המיוחדים של ארצות הברית
*ראיון עם ג'ספר ג'פרס
*AN41 סיפור קצר מאת ג'פרס שזכה בתחרות הצבא לסיפורי מדע בדיוני
## הערות שוליים

קטגוריה:אמריקאים ילידי וירג'יניה
קטגוריה:גנרלים בצבא ארצות הברית
קטגוריה:אמריקאים מעוטרי אות לגיון ההצטיינות
קטגוריה:מעוטרי כוכב הארד
קטגוריה:מפקדי כוח דלתא
קטגוריה:הריינג'רס
קטגוריה:בוגרי אוניברסיטת וירג'יניה טק
קטגוריה:בוגרי אוניברסיטת ובסטר
קטגוריה:אמריקאים שנולדו במאה ה-20
ימים של תום

**ימים של תום** (באנגלית: **Armageddon Time**) הוא סרט התבגרות אמריקאי משנת 2022 בכתיבה ובימויו של ג'יימס גריי, עם בנקס רפטה, אן האת'וויי, ג'רמי סטרונג, ג'יילין ווב ואנתוני הופקינס בתפקידים הראשיים.

התסריט של גריי נכתב בהשראת סיפור התבגרותו בשכונת פרש מאדו בקווינס , שם גם צולם הסרט. נער יהודי שגדל במשפחה יהודית עוטפת אך לוחצת ונחשף לגזענות ולחוסר צדק בעולם.

הזמן הוא תחילת שנות ה-80, ערב ניצחונו של רונלד רייגן בבחירות.

גריי היה מועמד לפרס דקל הזהב, ג'רמי סטרונג היה מועמד לפרס סטלייט לשחקן המשנה הטוב ביותר, בנקס רפטה היה מועמד לפרסי איגוד מבקרי הקולנוע האמריקאי לשחקן הצעיר הטוב ביותר.

## תקציר העלילה
פול גראף (בנקס רפטה) הוא נער יהודי שלומד בכיתה השישית בבית ספר ציבורי בקווינס. הוא אינו מתעניין בלימודים אלא מרבה לצייר. בכיתתו לומד גם ג'וני דייוויס (ג'יילין ווב), נער אפרו אמריקאי. המחנך מר טירקלטאוב (אנדרו פולק) לא מסתיר את יחסו הגזעני אליו. ג'וני הוא יתום שגר אצל סבתו החולה.

משפחת גראף היהודית כוללת גם את האם אסתר (אן האת'וויי), האב אירווינג (ג'רמי סטרונג) והבן הבכור והמוצלח טד (ראיין סל). האב סובל מתסביך נחיתות בשל היותו שרברב ורוצה שפול ירכוש השכלה ומקצוע מכובד.

המשפחחה נתמכת על ידי הסבא אהרון רבינוביץ (אנתוני הופקינס), אביה של אסתר. הוא היחיד שמבין לנפשו של פול ומלמד אותו על אי הצדק בעולם ועל האפשרות להתמודד עם זה.

פול מתחבר עם ג'וני שמושך אותו לעשן ג'וינט בשירותים. המחנך תופס אותם, ג'וני נזרק מבית הספר ופול מקבל מכות מאביו ומועבר לבית ספר פרטי. בית הספר נתמך על ידי פרד טראמפ (ג'ון דיל) ובטקס הפתיחה הוא מביא את בתו הפרקליטה הבכירה מריאן טראמפ  (ג'סיקה צ'סטיין) בוגרת בית הספר, לשיחת מוטיבציה על חשיבות הלימוד וההצלחה בחיים.

פול ממשיך בחשאי את יחסיו עם ג'וני ומרשה לו לישון בביתן בחצר בית המשפחה. הסבא האהוב נפטר ופול רוקם תוכנית לברוח לפלורידה שם יהיה צייר מפורסם וג'וני ייתקבל לנאס"א. למימון התכנית הוא משכנע את ג'וני לגנוב מחשב מבית הספר ולמשכן אותו בבית עבוט.

הם נתפסים ומובאים לחקירה. פול אומר שהיוזמה הייתה שלו אך ג'וני לוקח את האשמה עליו. אירווינג מגיע לתחנת המשטרה, נפגש בשוטר החוקר (דומיניק לומברדוזי) שפעם עשה בביתו תיקון ולא חייב אותו. השוטר מסכים לשחרר את פול ללא רישום. פול מבין את אי הצדק בחיים ומתחיל ללמוד ברצינות.

## צוות השחקנים

## קישורים חיצוניים

*קדימון לימים של תום, באתר יוטיוב
*שיחה בין פול והסבא, באתר יוטיוב
*פול, ג'וני והמורה, באתר יוטיוב
*ימים של תום, באתר אידיבי.
* 

קטגוריה:סרטים אמריקאיים משנת 2022
קטגוריה:סרטים אמריקאיים
קטגוריה:סרטים באנגלית
קטגוריה:סרטי התבגרות
קטגוריה:סרטי נעורים אמריקאיים
קטגוריה:סרטי יהדות
קטגוריה:סרטים העוסקים בגזענות
קטגוריה:סרטים שצולמו בניו ג'רזי
התנ"ך העברי של הקלויסטרים

שמאל|ממוזער|300x300 פיקסלים| עמוד מהתנ"ך ''העברי של הקלויסטרים''
ממוזער| עמוד מהתנ"ך העברי של הקלויסטרים
**התנ"ך העברי של הקלויסטרים** הוא קודקס תנ"ך עברי שנכתב בממלכת קסטיליה שמתוארך לאמצע המאה ה-14, ככל הנראה לפני 1366. מוזיאון המטרופוליטן לאמנות בניו יורק רכש את כתב היד מאוסף ז'אקי ספרא ב-20 בדצמבר 2017.

## היסטוריה
ספרי קודש עבריים נכתבו בקסטיליה במהלך שנות ה-1230, בתקופת שלטונו של פרננדו השלישי. עידן יצירת כתבי היד הגיע לסיומו עקב המגפה השחורה והטבח של גזרות קנ"א ב-1391, ואחריו צו אלהמברה וגירוש הקהילות היהודיות מפורטוגל.

לאחר גירוש היהודים, כתב היד נשאר בסלוניקי במשך מאות שנים, ואחריו אלכסנדריה לפני שהגיע לידיו של ז'אקי ספרא. כתב היד הוצא למכירה פומבית על ידי ספרא באמצעות סוכנות סותביס ב-20 בדצמבר 2017, עם הערכה של 3.5-5 מיליון דולר, אך לבסוף נרכש על ידי המכירה המוקדמת של MET תמורת סכום לא ידוע.

כיום הוא חלק מאוסף הקלויסטרס.

## כתב היד
כתב היד מורכב מ-476 דפים. החלק הראשון של כתב היד מעוטר בכבדות 70 דפים מעוטרים במיקרוגרפיה. כתב היד הושפע מאוד מהאמנות הגותית, שהיה בולט בחצי האי האיברי. השילוב של סגנונות אמנות יהודית, אסלאמית ונוצרית זכה לכינוי *convivencia*.

זהו אחד משלושת ספרי התנ"ך העבריים המאוירים היחידים ששרדו מקסטיליה של המאה הארבע-עשרה.

## מקור
התאריך המוקדם ביותר אליו אפשר לשייך את הספר הוא שנת 1366, עם חתימת הבעלים: David ha-Kohen Coutinh[o].

בעלים נוספים של הספר כוללים:
* משה אבולעפיה (סוף שנות ה-1400-תחילת המאה ה-15)
* דונה ג'מילה מסלוניקי (1526)
* אהרון די בוטון מסלוניקי (1526)
* בית הכנסת זראדל באלכסנדריה (עד 1905)
* אספן פרטי מרכז אירופה (בערך שנות ה-50/60 עד 1996)
* Jacqui E. Safra (נמכר ל-MET ב-2018)

## ראו גם
* תנ"ך אלבה
* תנ"ך ליסבון
* תנ"ך קניקוט
* כתר דמשק
* הגדת הזהב

## קישורים חיצוניים

* '''Hebrew Bible,''' 1300â€“1350 (before 1366), ''The Cloisters Collection, 2018,'' 2018.59
* Hebrew Bible באתר metmuseum
## הערות שוליים

קטגוריה:כתבי יד עבריים מאוירים
קטגוריה:כתבי יד עתיקים של התנ"ך
אבי אבי

"**אבי אבי**" הוא שיר לחנוכה שכתב עודד אבישר והלחין משה וילנסקי. השיר ידוע בעיקר בביצוע של אסתר עופרים.

## רקע
חג החנוכה זכה למעמד מיוחד בקרב חוגים ציוניים בארץ ישראל ובגולה. הציונים ראו את עצמם כממשיכי דרכם של המכבים, ולכן שמו דגש על נושאים כגון גבורה, לוחמה יהודית, מעטים מול רבים, ומעל לכל עצמאות וריבונות. שירים רבים, כגון "מי ימלל", "אנו נושאים לפידים", ואפילו "ימי החנוכה", ביטאו הלך רוח זה. מצד שני, שירים אלו עוררו התנגדות בקרב חלק מהחוגים הדתיים.
בשיר, מאדיר אבישר את מאבקם וגבורתם של המכבים הלוחמים אשר נפלו על חרבם למען אמונתם, כשם שהחלוצים בני-דורו נאבקו על עצמאות העם ועל הגשמת ערכי הציונות.

## ביצועים
* אסתר עופרים, מתוך האלבום "**אסתר רייכשטט – בשירי ילדים (1961)**".
* אופירה גלוסקא, מתוך "**שוב יוצא הזמר**", סדרת תוכניות בעריכת גיל אלדמע, חנוכה (תשל"ג - **1973**).
* רבקה זהר ואופירה גלוסקא, מתוך התכנית "ימי החנוכה - שירים לחג - **1975**".
* רוחמה רז, הקלטה משנת **1976**.
* צילה דגן, מתוך "**שוב יוצא הזמר**", סדרת תוכניות בעריכת גיל אלדמע, חנוכה (תשל"ח -**1977**).
* עירית בולקא, מתוך תוכנית טלוויזיה מ'''שנות ה-70'''.
* עוזי חיטמן, מתוך תוכנית טלוויזיה מ**שנות ה-70**.
* עמי ויינברג ושלומית הגואל-טריגר, מתוך תוכנית הטלוויזיה בנושאי חגים ומועדים מ'''שנות ה-80''' "**[[קשת וענן]]**".

## קישורים חיצוניים
* '''אבי אבי''', באתר הספרייה הלאומית
* מילות השיר והאזנה לו, באתר זמרשת
* 
* תרגום השיר '''אבי אבי''' לאנגלית, באתר Hebrew Songs
* 

## הערות שוליים

קטגוריה:שירי 1961
קטגוריה:שירי אסתר עופרים
קטגוריה:שירים בעברית
קטגוריה:שירים שהולחנו על ידי משה וילנסקי
קטגוריה:שירי חנוכה
קטגוריה:ציונות בתרבות
בסיס חיל האוויר המלכותי קונינגסבי

**בסיס חיל האוויר המלכותי קונינגסבי** (באנגלית: **RAF Coningsby**) הוא בסיס של חיל האוויר הבריטי, השוכן במחוז לינקולנשייר שבאנגליה. הוא אחד מבסיסי הטיסה המבצעיים העיקריים של חיל האוויר המלכותי, מרכז מערך מטוסי היורופייטר טייפון, מערך כוח הלוחמה האווירית (תחת פיקוד להק 1) וגם ביתו של גף הזיכרון לקרב על בריטניה.

בסיס קונינגסבי כולל בין היתר חמש טייסות מטוסי קרב יורופייטר טייפון, כולל טייסת לבחינה וניסוי (טייסת 41; תחת פיקוד מרכז לוחמת החלל ואוויר) וטייסת הסבה מבצעית של הטייפון (טייסת 29).

## היסטוריה
תוכניות להקמת שדה תעופה בקונינגסבי החלו ב-1937 כחלק מתוכנית הרחבה משמעותית של חיל האוויר המלכותי, אולם תהליך רכישת הקרקע התעכב ועבודות הבנייה החלו רק שנתיים לאחר מכן. הבסיס נפתח ב-4 בנובמבר 1940, תחת פיקודו של להק 5, חלק מפיקוד המפציצים. היחידה המוטסת הראשונה, טייסת 106, הגיעה לקונינגסבי בפברואר 1941 עם מפציצי הנדלי פייג' האמפדן, כבר במרץ ארבעה מטוסי הטייסת הפציצו את קלן בגרמניה. באפריל 1941 הצטרפה לבסיס טייסת 97 עם מפציצי אוורו לנקסטר. מטוסים מקונינגסבי השתתפו במבצע "אלף המפציצים" על קלן במאי 1942. בין ספטמבר 1942 לאוגוסט 1943 היה הבסיס סגור לצורך הנחת מסלולי בטון. טייסת 617, הידועה בכינוי "מפציצי הסכרים", הוצבה בקונינגסבי באוגוסט 1943 עם מפציצי אוורו לנקסטר, היא ביצעה מספר משימות כולל מבצע "גארליק", אך בינואר 1944 הועברה לבסיס וודהול ספא.

ב-1953 נקלטו בקונינגסבי מטוסי הסילון האינגליש אלקטריק קנברה. ב-1956 הבסיס הורחב ומסלול הטיסה הוארך. מפציצי אוורו וולקן הגיעו ב-1962 אך הועברו לבסיס חיל האוויר המלכותי קוטסמור בנובמבר 1964. באוגוסט 1968, הגיעו מטוסי מקדונל דאגלס F-4 פנטום לקונינגסבי, וקורס ההסבה הראשון לטייסים החל באוקטובר. ב-1982 הפך קונינגסבי לבסיס הראשון שקיבל את מטוסי הפאנאוויה טורנדו. עם קליטתם של מטוסי היורופייטר טייפון הראשונים בחיל האוויר המלכותי במאי 2005, הפך הבסיס למרכז הפעילות העיקרי של המטוס, כאשר טייסת 17 הייתה הראשונה להפעילו, וביולי 2007 הפכו הטייפונים למבצעיים מבסיס זה.

בימינו מוצבות בקונינגסבי שלוש טייסות קו-ראשון של מטוסי טייפון: טייסת 3, טייסת 11 וטייסת 12; בנוסף לטייסת 29 המשמשת יחידת הסבה מבצעית של הטייפון, וטייסת 41 המשמשת בחינה וניסוי של הטייפון. בבסיס שוכן בנוסף גף הזיכרון לקרב על בריטניה (BBMF), המפעילה מטוסים היסטוריים בהם הסופרמרין ספיטפייר, הוקר הוריקן, אוורו לנקסטר וה-DC-3 דקוטה.

## יחידות מוצבות בבסיס
[280px|ממוזער|מטוסי [יורופייטר טייפון של טייסת 29 בקונינגסבי, 2017]]
* להק 1 (קרב)
** מערך כוח הלוחמה האווירית
*** טייסת 3 – יורופייטר טייפון
*** טייסת 11 – יורופייטר טייפון
*** טייסת 12 – יורופייטר טייפון
*** טייסת 29 – יורופייטר טייפון
** טייסת 41 – טייסת בחינה וניסוי, מרכז לוחמת החלל ואוויר (ASWC)
** גף הזיכרון לקרב על בריטניה
* להק 2 (סיוע)
** אסקדרון שיטור ואבטחה 4
** כנף הגנת הכוח 7

## קישורים חיצוניים

* 

## הערות שוליים

קונינגסבי
קונינגסבי
קטגוריה:לינקולנשייר
אתה בטח מתלוצץ, מיסטר פיינמן!

**אתה בטח מתלוצץ, מיסטר פיינמן!, הרפתקאותיו של איש מוזר** (באנגלית: **"Surely You're Joking, Mr. Feynman!": Adventures of a Curious Character**) הוא ספר ובו אוסף זכרונות ערוך מאת הפיזיקאי זוכה פרס נובל ריצ'רד פיינמן. הספר, שיצא לאור ב־1985, מכסה מגוון מקרים בחייו של פיינמן. האנקדוטות בספר מבוססות על שיחות שמע מוקלטות שניהל פיינמן עם חברו הקרוב ושותפו לתיפוף ראלף לייטון. הספר יצא לאור בישראל בשנת 1995, בהוצאת מחברות לספרות, בתרגומו של עמנואל לוטם.

הספר מחולק לחמישה חלקים:
* חלק ראשון – מפאר רוקאוויי עד MIT, מתאר את ילדותו של פיינמן עד לתחילת לימודיו באוניברסיטת פרינסטון.
* חלק שני – שנות פרינסטון, מתאר זכרונות משהותו באוניברסיטת פרינסטון ללימודי תואר שני בפיזיקה.
* חלק השלישי – פיינמן הפצצה והצבא, מתאר זכרונות מפעילותו של פיינמן בפרויקט מנהטן.
* חלק רביעי – מקורנל לקלטק עם קצת ברזיל, מתאר את פעילותו של פיינמן לאחר תום מלחמת העולם השנייה ועד שהשתקע באוניברסיטת קלטק.
* חלק חמישי – עולמו של פיזיקאי אחד, מתאר קצת את הרקע לזכייתו של פיינמן בפרס נובל וכן נושאים נוספים כמו ביקורת של פיינמן על הוראת המדעים, תרומתו לפענוח קודקס דרזדן ועוד.

קטגוריה:ספרי זיכרונות